በኢፌዲሪ ምክትል ጠቅላይ ሚንስትር ደመቀ መኮንን የተመራ ልዑክ ዛሬ ጠዋት ወደ ታላቁ የኢትዮጵያ ሕዳሴ ግድብ አምርቷል።
ልዑኩ የሕዳሴ ግድብ ግንባታ የደረሰበትን ደረጃ ለማየት ወደ ጉባ እንደተጓዘ ኢዜአ ዘግቧል።የኢፌዲሪ የውጭ ጉዳይ ሚኒስትር ገዱ አንዳርጋቸውን ጨምሮ የውኃ መስኖና ኢነርጂ ሚኒስትሩ ስለሺ በቀለ (ዶክተር ኢንጂነር)፣ የኢኖቬሽንና ቴክኖሎጂ ሚኒስትሩ አብርሀም በላይ (ዶክተር ኢንጂነር)፣ አምባሳደር ግርማ ብሩ እና አቶ ተክለወልድ አጥናፉ እንዲሁም የጠቅላይ ሚኒስትሩ ፕሬስ ሴክሬተሪያት ኃላፊ አቶ ንጉሡ ጥላሁን ናቸው የግድቡን የግንባታ ደረጃ ለመመልከት ወደ ጉባ ያመሩት።በዚህ የክረምት ወቅት ታላቁ የኢትዮጵያ ሕዳሴ ግድብን ውኃ መሙላት እንደሚጀመር መገለጹ ይታዎሳል።